สุขี 

บรรยากาศ : 
ภายในร้านเป็นห้องแอร์ รองรับลูกค้าประมาณ 10กว่าโต๊ะค่ะ สำหรับใครที่มากลุ่มใหญ่ ที่นี่มีโต๊ะใหญ่กลางร้าน สำหรับ8คน ให้ได้ทานชาบูไปเม้ามอยไป จะไปกินกับเพื่อน คนรัก หรือครอบครัวก็จอยมากค่า ช่วงนี้ถ้าไปตอนเย็นๆ อาจจะเห็นเจ้าของร้านมานั่งเล่นเปียโน เพิ่มอารมสุนทรีในการรับประทานมากขึ้นอีกด้วย แต่ถ้าไม่ได้เล่น ร้านนี้ก็จะเปิดเพลงคลอเบาๆ เพลงเพราะทุกลิสเลยค่ะ 5555555

อาหาร :
ร้านนี้เป็นชาบูค่ะ มีน้ำซุป3แบบ คือ ใส น้ำดำ ต้มยำ โดยส่วนตัวชอบน้ำดำสุด เพราะเมื่อนำเนื้อชาบูไปลวกแล้วมาจุ่มไข่ รสชาติมันเข้ากันมากๆไม่ต้องจิ้มน้ำจิ้มเลยค่ะ แต่ถ้าใครชอบจิ้ม ร้านนี้ก็จะมี2แบบ พอนสึ กับ น้ำจิ้มสีดำๆ อร่อยดีค่ะ แต่ชอบไม่จิ้มมากกว่า 5555 
ราคาบุปเฟ่ จะมี2แบบ คือ 299 กับ 349 
( 349 จะมีพวกทะเลเพิ่มเข้ามาค่ะ )
ทานของคาวอิ่มแล้ว มีของหวานด้วยน้า เป็นน้ำแข็งใสแดงใส่ถั่วแดง กับ บลูฮาวายวุ้นผลไม้ (อันหลังชอบมากๆๆๆๆๆ) สามารถสั่งเป็นแบบใส่แก้วหรือใส่มาเป็นกะทะเลยก็ได้ 5555 เผื่อใครสายโหดชอบกินเยอะๆๆ 

เมนูแนะนำ :
หมูสามชั้นสไลด์
เนื้อริบอาย
บลูฮาวายวุ้นผลไม้

การเดินทาง :
อยู่ซอยข้างโจ๊กสามย่านค่ะ จอดรถได้หน้าร้านเลย หรือจะมาMRTสามย่าน แล้วเดินมาก็ได้ค่ะ



